**Proiect**

**DECIZIA ETAPEI DE ÎNCADRARE**

**Nr. xx din xx.07.2023**

Ca urmare a notificării adresate de **UAT municipiul Tulcea,** cu sediul în mun. Tulcea, str. Păcii, nr. 20, jud. Tulcea, înregistrată la APM Tulcea cu nr. 8292/16.06.2023 și a completărilor cu nr. 8890/03.07.2023 și 9021/05.07.2023 de emitere a avizului de mediu pentru **PUZ**, **„CONSTRUIRE STAȚIE DE CAPĂT- TRANSPORT CĂLĂTORI ÎN MUNICIPIUL TULCEA”**, propus a se realiza în intravilanul municipiului Tulcea, str. Babadag, nr. 180A, nr. cad. 35221, intravilan Tulcea, jud. Tulcea, conform certificatului de urbanism nr. 468 din 17.08.2022 și a eratei nr. 26868/26.06.2023, emise de Primăria municipiului Tulcea și în baza:

* *HG nr. 43/2020 din 16 ianuarie 2020, privind organizarea şi funcţionarea Ministerului Mediului, Apelor şi Pădurilor;*
* *OUG nr. 195/2005 privind protecția mediului, aprobată cu modificări prin Legea nr. 265/2006, cu modificările și completările ulterioare;*
* *HG nr. 1000/2012 privind reorganizarea și funcționarea Agenției Naționale pentru Protecția Mediului și a instituțiilor publice aflate în subordinea acesteia cu modificările și completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri și programe, cu modificările și completările ulterioare.*

**Agenția pentru Protecția Mediului Tulcea:**

• ca urmare a consultării autorităţilor publice participante în cadrul şedinţei Comitetului Special Constituit din data de **18.07.2023**,a completărilor depuse la documentație, înregistrate la APM Tulcea cu nr. 9886/21.07.2023 prin care se depune dovada mediatizării deciziei APM Tulcea ca urmare a parcurgerii etapei de încadrare;

• în conformitate cu prevederile art.5 alin.(2) pct. a) şi a anexei nr. 1 – Criterii pentru determinarea efectelor semnificative potenţiale asupra mediului dinH.G. 1076/2004 *privind stabilirea procedurii de realizare a evaluării de mediu pentru planuri şi programe;*

• în lipsa comentariilor motivate din partea publicului interesat (mediatizare decizie etapă de încadrare în ziarul Delta din 21.07.2023 și pe site-ul și la sediul APM Tulcea, în data de 19.07.2023), **decide:**

**Planul Urbanistic Zonal „CONSTRUIRE STAȚIE DE CAPĂT- TRANSPORT CĂLĂTORI ÎN MUNICIPIUL TULCEA”** propus a se realiza în intravilanul municipiului Tulcea, str. Babadag, nr. 180A, nr. cad. 35221, jud. Tulcea, **nu necesită evaluare de mediu și se va supune adoptării fară aviz de mediu**.

**Obiectivele planului:**

Prin PUZ se analizează condiţiile de realizare a unei construcţii definitive cu funcţiune aferentă, regim de înălţime maxim P+1E (cu sau fără Demisol/Subsol) și a căilor de comunicații rutiere, situată în intravilanul municipiului Tulcea, str. Babadag, nr. 180A, nr. cad. 35221, jud. Tulcea ce are o suprafață de 4940,00 mp.

Planul propune amplasarea de stații de încărcare rapidă pentru autobuze nepoluante și construirea unei clădiri pentru călători (tip autogară/stație de călători), peroane dimensionate pentru încarcare electrică a autobuzelor și pentru îmbarcare pietoni.

Zona face parte din arealul limitrof al localității Tulcea la intrarea principală dinspre Constanta pe DN 22 . În prezent zona este destructurata din punct de vedere funcțional, însă au apărut funcțiuni comerciale specifice zonei de acces într-o localitate și investiții ale municipalității pentru sistematizarea și configurarea sistemului rutier pentru a satisface necesitățile actuale de trafic.

**Regimul de aliniere – amplasarea edificabilului fata de limitele parcelei :**

Retragerile minime obligatorii :

* clădirile se vor retrage față de latura SUD-EST cu min.10.25m ( retragere rezultată conform zonei de protecție a drumului național)
* retragere laterală NORD-EST minim 2.00m
* retragere laterală NORD-VEST : minim 2.00m
* retragere față de limita posterioară a parcelei (NORD) este variabilă și este determinată de zona de protecție a LEA 20KV). Clădirea se va retrage min. 12m din axul liniei electrice.

**Vecini:**

* **-**la nord: teren NC 32794, proprietate privată
* -la est : teren neidentificat
* -la sud : domeniu public – str. Babadag
* -la vest : teren NC 32794, proprietate privată

**MĂRIMEA PLANULUI**- suprafața zonei studiate este de 73500 mp, iar suprafața ce a generat PUZ este de 4940 mp și se află în mun. Tulcea, str. Babadag, nr. 180A, C.F. 35221, jud. Tulcea, conform certificatului de urbanism nr. 468 din 17.08.2022 și a eratei nr. 26868/26.06.202 emise de Primăria municipiului Tulcea.

**BILANȚ TERITORIAL PE PARCELĂ:**

Valorile admise ale indicatorilor de densitate a constructiilor pe parcele sunt următoarele:

**P.O.T.min.= 30% și P.O.T.max.= 50% C.U.T.min.= 0.6 și C.U.T.max.=1.0**

**H = min. 4m – max. 8m (de la cota teren inferioara) Rh = min. P / max. P+1**

|  |  |  |  |  |
| --- | --- | --- | --- | --- |
| **BILANT TERITORIAL** | **EXISTENT** | | **PROPUS** | |
| SUPRAFATA TEREN | **4940,00mp** | **POT** | **4940.00mp** | **POT** |
| SUPRAFATA CONSTRUITA |  | **0%** | **1482,00mp** | **30%** |
| SUPRAFATA CAROSABILĂ |  |  | **2964.00mp** |  |
| SUPRAFATA SPATIU VERDE | **3778,00mp** | **CUT** | **988.00mp** | **CUT** |
| SUPRAFATA DRUMURI /TROTUARE/PLATFORME | **1162,00mp** | **0.0** | **2470.00mp** | **0,6** |
| **REGIM DE INALTIME:**  **Rh = max. P+1 ( cu sau fără Subsol sau Demisol )**  **H = max. 8 m ( de la cota de teren inferioară)** | | | | |

**Echiparea edilitara:**

-**Alimentarea cu apă:** se va realiza prin racordarea obiectivului la rețeaua de alimentare cu apă potabilă existentă a localității Tulcea, respectiv din rețeaua publică de alimentare cu apă la limita amplasamentului.

-**Evacuarea apelor uzate menajere**: se va realiza prin intermediul unui racord la rețeaua de canalizare existentă a localității Tulcea.

**Alimentare cu energie electrică:** se va realiza din rețeaua existenta în zonă.

**Motivele care au stat la baza luării deciziei:**

Prin prezentul plan se analizeaza condiţiile de realizare a unei construcţii definitive cu funcțiunea aferentă căilor de comunicație rutiere ce va avea ca funcţiune de stație de călători.

• U.A.T Municipiul Tulcea a emis Avizul de oportunitate nr. 4 din 13.02.2023 pentru elaborarea planului urbanistic zonal pentru construire stație de capăt – transport călători în municipiul Tulcea

• Amplasamentul planului are o suprafață de 4940 mp și se află în în intravilanul mun. Tulcea, str. Babadag, nr. 180 mp, jud.Tulcea și are ca folosință actuală teren agricol. Suprafața studiată este de 73500 mp.

• Planul analizează condiţiile de realizare a unei construcţii clădiri pentru călători (tip autogară/stație de călători), cu regim de înălţime maxim P+1, peroane, parcări și stație pentru încărcat electrica. Din total, suprafața construcțiilor ocupă 1482 mp (30.00%) și spațiile verzi publice ocupă 988.00 mp (20.00%)

P.O.T. propus = 30.00 % C.U.T. propus = 0.60

• La nivel de utilități, în zonă există posibilitatea racordării investiției la: apă, canalizare, electricitate, gaze și telefonie. Servirea edilitara se va realiza și finanța prin grija investitorului prin extinderea rețelelor existente din apropiere.

Rh = max. P+1

H = max. 8m (de la cota teren inferioară)

• Bilanț teritorial propus defalcat

Suprafață teren - 4940,00 mp

Suprafață construcții - 1482,00 mp

Suprafață drumuri/trotuare - 2470,090 mp

Spații verzi amenajate - 988,00 mp

**1**.**Caracteristicile planurilor și programelor cu privire, în special, la:**

a) *gradul în care planul sau programul creează un cadru pentru proiecte și alte activități viitoare, fie în ceea ce priveste amplasamentul, natura, mărimea și condițiile de funcționare, fie în privința alocării resurselor* - acest plan conduce la proiecte de dezvoltare urbană a zonei;

b) *gradul în care planul sau programul influenteaza alte planuri și programe, inclusiv pe cele în care se integrează sau care derivă din ele* – planul nu va influența alte planuri sau programe;

c) *relevanța planului sau programului în/pentru integrarea considerațiilor de mediu, mai ales din perspectiva promovarii dezvoltarii durabile* - corelarea planificării de amenajare a teritoriului și urbanism cu cea de mediu reprezintă una din modalitățile de implementare a principiilor și a elementelor strategice, o evaluare corespunzătoare a integrării acestora fiind necesară.

d) *problemele de mediu relevante pentru plan sau program*: - amplasamentul nu se află situat în reţeaua naţională de arii protejate. În conformitate cu prevederile art. 1 din HG nr. 1076/2004 şi luând în considerare criteriile pentru determinarea efectelor semnificative potenţiale prevăzute în Anexa nr 1, implementarea planului n-a identificat probleme de mediu relevante.

e) *relevanța planului sau programului pentru implementarea legislației naționale și comunitare de mediu* - planul va trebui să asigure respectarea angajamentelor asumate de România prin planurile de implementare a directivelor comunitare, transpuse în legislația română.

**2**. **Caracteristicile efectelor ale zonei posibil a fi afectate cu privire, în special, la**:

a*) probabilitatea, durata, frecvența și reversibilitatea efectelor*: implementarea planului va avea un impact socio-economic pozitiv, zona fiind destinată circulației rutiere , și un impact local nesemnificativ asupra factorilor de mediu.

b) *natura cumulativă a efectelor*: nu va exista un impact cumulat semnificativ negativ cu proiectul propus.

c) *natura transfrontieră a efectelor*- nu este cazul

d) *riscul pentru sănătatea umană sau pentru mediu (de exemplu, datorită accidentelor)*- planul propus este în concordanță cu legislația națională privind normele de igienă și sănătate publică.

e) *mărimea şi spaţialitatea efectelor (zona geografică şi mărimea populaţiei potenţial afectate)*-impact local nesemnificativ asupra factorilor de mediu.

f) *valoarea şi vulnerabilitatea arealului posibil a fi afectat, date de*:

(i) *caracteristicile naturale speciale sau patrimoniul cultural*- conform punctului de vedere nr. 4657/17.07.2023 emis de Direcția județeană pentru cultură Tulcea și înregistrat la A.P.M cu nr. 9610/17.07.2023 este necesar avizul D.J.C. Tulcea.

(ii) *depăşirea standardelor sau a valorilor limită de calitate a mediului*- nu este cazul

(iii) *folosirea terenului în mod intensiv*- nu este cazul

g) *efectele asupra zonelor sau peisajelor care au un statut de protejare recunoscut pe plan naţional, comunitar sau internaţional*- amplasamentul nu se află în arie naturală protejată.

***Obligațiile titularului:***

* Se va respecta legislația de mediu în vigoare.

În conformitate cu prevederile art. 26 din HG nr. 1076/2004 *privind stabilirea procedurii de realizare a evaluării de mediu pentru planuri și programe,* veți supune procedurii de adoptare planul sus menționat, precum și orice modificare a acestuia, după caz, numai în forma acceptata de autoritatea competentă de protecția mediului.

* Se va respecta Regulamentul Local de Urbanism aferent **PUZ „CONSTRUIRE STAȚIE DE CAPĂT- TRANSPORT CĂLĂTORI ÎN MUNICIPIUL TULCEA”**, condițiile impuse prin certificatul de urbanism nr. 468 din 17.08.2022 emis de UAT- MUNICIPIUL TULCEA.

# Procedura de emitere a acordului de mediu va fi parcursă în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului.

***Informarea și participarea publicului la procedura de reevaluare de mediu:***

- mediatizare în presă la depunerea notificării (ziarul „Delta" din 27.06.2023 / 30.06.2023)

- și după luarea deciziei în CSC (ziarul „Delta” din 21.07.2023) și pe site-ul și la sediul APM Tulcea în data de 19.07.2023.

-Până la data luării deciziei, nu au fost înregistrate opinii/observații din partea publicului.

**Conform prevederilor O.U.G. nr. 195/2005 privind protecția mediului, aprobată cu modicări prin legea nr. 265/2006, cu modificările și completările ulterioare, răspunderea pentru corectitudinea informațiilor puse la dispoziția autorității competente pentru protecția mediului și a publicului revine titularului planului.**

**Prezenta decizie este valabilă de la data emiterii, pe toată perioada de valabilitate a Planului, dacă nu intervin modificări ale acestuia.**

**Mențiuni despre procedura de contestare administrativă și contencios administrativ**

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările și completările ulterioare.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute de legislația în vigoare, considerându-se că acestea sunt vătămate într-un drept al lor sau într-un interes legitim.

Soluționarea cererii se face potrivit dispozițiilor Legii nrt.554/2004, cu modificările ulterioare.

Înainte de a se adresa instanței de contencios administrativ competente, persoanele care fac parte din publicul interesat și care se consideră vătămate într-un drept ori într-un interes legitim, trebuie să solicite autorității publice emitente, în termen de 30 zile de la data aducerii la cunoștința publicului a deciziei etapei de încadrare revocarea, în tot sau în parte, a respectivei decizii.

Autoritatea publică emitentă are obligația de a răspunde la plângerea prealabilă în termen de 30 de zile de la data înregistrării acesteia la acea autoritate.

**Director Executiv**

**Chim. Mirela-Aurelia RAICU**

**Sef Serviciu**

Avize, Acorduri, Autorizatii

Ing. Daniela STRĂINU

Întocmit: Corina DUMITRAȘCU

A.A.A. /31.07.2023

Întocmit în trei exemplare: unul la titular, unul la dosar obiectiv și unul la dosar acte de reglementare.